राजस्थान पूर्व : प्रान्त की एक दिवसीय कार्यशाला में मानटाउन शाखा सचिव श्री ज्ञानेन्द्र गुप्ता ने प्रान्त से सामाजिक जागरूकता अभियान के लिए कैब उपलब्ध कराने का आग्रह किया। गंगापुर शाखा से श्री अनिल खण्डेलवाल व कुशालगढ़ सचिव श्री तुलसीराम गुप्ता ने सभी प्रकल्प प्रभारियों से आग्रह किया कि वे प्रान्त की हर शाखा से जीवंत सम्पर्क व संवाद बनाये रखें। हिन्डौन शाखा अध्यक्ष श्री हेमन्त खत्री ने शहर के मोक्षधाम व रक्तदान कार्यक्रम का परिषद् की पहचान बताया। वहीं करौली शाखा अध्यक्ष सुरेशपाल ने प्रकल्पों की उपयोगिता पर पुनर्विचार की बातकर स्थानीय जनप्रतिनिधियों की सहभागिता लेने पर ज़ोर दिया। दौसा शाखा अध्यक्ष डॉ॰ शम्भू प्रसाद शर्मा एवं बांदीकुई शाखा सचिव श्री श्यामसुन्दर खण्डेलवाल ने भी अपने-अपने विचार रखे। धौलपुर शाखा अध्यक्ष अशोक सक्सेना एवं बाड़ी अध्यक्ष मनोज मोदी ने अपनी-अपनी शाखा का प्रतिवेदन प्रस्तुत किया। लोहागढ़ शाखा सचिव सुरेश चन्द शर्मा ने सामूहिक बीमा एवं हर सदस्य की शादी की सालगिरह पर एक पेड़ लगाने की आवश्यकता पर ज़ोर दिया। भुसावर शाखा से श्री निर्भय सिंह गुर्जर एवं विवेकानन्द (भरतपुर) शाखा से श्री अमित गोयल ने भी अपने-अपने विचारों का प्रस्तुतिकरण किया। कार्यक्रम के विशिष्ट अतिथि हरिप्रसाद शर्मा ने अपने सारगर्भित उद्बोधन में विभिन्न प्रकल्पों पर चर्चा करते हुए उनकी सफल एवं प्रभावी क्रियान्विति कैसे हो, विषय पर विस्तार से प्रकाश डाला।